ಬಂಡಾಯ ಕಾವ್ಯ

ಬಂಡಾಯ ಕಾವ್ಯಕ್ಕೆ ಉದಾಹರಣೆ ಯಾಗಿ ಕೆಳಗೆ ಒಂದೆರಡು ಕವನಗಳನ್ನು ಕೊಟ್ಟಿದೆ

 ೨೦೦೦  ಮೇ  ೧೧ 

ಉದಾ:
( ೨೦೦೦  ಮೇ  ೧೧ಕ್ಕೆ  ಭಾರತದ ಜನಸಂಖ್ಯೆ  ೧೦೦ಕೋಟಿತಲುಪಿದೆ )
(ವಿಶ್ವದಲ್ಲಿ ಭಾರತಕ್ಕೆ ಭ್ರಷ್ಟತೆಗೆ ಮೊದಲ ಸ್ಥಾನವೆಂದು ಪತ್ರಿಕಾವರದಿ ಬಂದಿದೆ)	
ರಚನೆ 		(ಚಂ)
ಏಸುವಿಗೆ ಎರಡು ಸಾವಿರ ವರ್ಷ,
 ಭಾರತ ಮಾತೆಗೋ ನೂರು ಕೋಟಿ ಸಂತಾನ,  
 ಬೇಂದ್ರೆ ಕಣ್ಣೀರಿಟ್ಟು ಬರೆದಾಗ   
 ಕೇವಲ ಮೂವತ್ಮೂರು ಕೋಟಿ  
 ಹೆಳವರೆಷ್ಟೋ, ಕುರುಡರೆಷ್ಟೋ,-ಅವರೆಂದದ್ದು.		||೧||  
ಮತ್ತೆ ಅದೇ ಕಥೆ ; ಇತಿಹಾಸ ಪುನರಾವರ್ತನೆ,  
 ಬರಗಾಲದಲಿ ಬೆಂದವರೆಷ್ಟೋ,  
 ಬಿರುಗಾಳಿಯಲಿ ಸತ್ತವರೆಷ್ಟೋ,  
 ಬಡತನದ ಬೇಗೆಯಲಿ ನೋಯುವವರ-  
 ಲೆಖ್ಖ ತೆಗೆಯ ಬೇಕಷ್ಟೆ !					||೨||  
 ಬಿಡುಗಡೆಯ ಭಾಷ್ಪ ಬಿದ್ದು ಐವತ್ತು ವರ್ಷ,  
 ಅಷ್ಟರಲಿ ಬೆಳದದ್ದು ಸರ್ವತೋಮುಖ,  
 ಎದ್ದು ಕಾಣುವುದು -ಸಂತಾನ ಭಾಗ್ಯ.  
 ಅದರೊಳಗೆ ಭ್ರಷ್ಟರದೇ - ಸಾಮ್ರಾಜ್ಯ  
 ಅದಕ್ಕೆ ವಿಶ್ವದಲಿ ನಮಗೇ ಮೊದಲ ಸ್ಥಾನ.			||೩||  
 ಧರ್ಮ ಜಾಗ್ರತಿಯ ಚಳವಳಿಯೋ,  
 ಸಂಸ್ಸೃತಿಯ ಮೆರುಗು ಪ್ರವಚನವೊ,  
 ಕೇರಿಕೇರಿಯಲಿ ಗಂಟೆ ಮೊಳಗು  - ದೇವರೆಷ್ಟೋ !  
 ಕೂಗಿ ಕರೆವರೆಷ್ಟೋ,ಮೌನದಲಿ ಮೊರೆಯೆಷ್ಟೋ!  
 ಕೇಳಿಸಿಕೊಂಡಿದ್ದಕ್ಕೆ ಪ್ರಮಾಣವೆಲ್ಲಿ ?			||೪||  
 ಕಂದಾಚಾರ, ಬಯಲಾಡಂಬರದ ಪಾದದಡಿ,  
 ಸತ್ಯ, ಪ್ರಾಮಾಣಿಕತೆ, ಶಾಂತಿ ಸೊರಗಿ,  
 ಭ್ರಷ್ಠತೆಯ ಮಸಿ ನುಂಗಿ ಬಣ್ಣಗಳೆಲ್ಲ ಶೂನ್ಯ.  
 ಅಂಧಶ್ರದ್ಧೆ, ಗುಂಡು-ರಕ್ತದೋಕುಳಿಯಲ್ಲಿ  
 ರಾಮ ರಾಜ್ಯದ ಕನಸು ಕನಸಾಗಿಯೇ ಹೋಯ್ತು!   	||೫||

ನೋಡಿ
ಕನ್ನಡ ಸಾಹಿತ್ಯ ಪ್ರಕಾರಗಳು  |  ಕನ್ನಡ ಕಾವ್ಯ ಪ್ರಕಾರಗಳು  |
ಆಧುನಿಕ ಕನ್ನಡ ಕಾವ್ಯದ ಬೆಳವಣಿಗೆ

 ಆಧಾರ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಕನ್ನಡ ಸಾಹಿತ್ಯ ಪ್ರಕಾರಗಳು